stanford-oval/wikipedia huggingface dataset:
בר כוכבא (יישוב)
הערות שוליים

↑  אורי ארליך, לבתר את בתיר, באתר זמן ישראל, 24 באוגוסט 2024
↑  חנן גרינווד, במטרה למנוע הקמת מדינה פלשתינית: זו הבנייה שתשנה את המזרח התיכון, באתר ישראל היום, 5 ביולי 2024
1 2  בגוש עציון השיבו שטח של קק"ל לבעלות יהודית, באתר ערוץ 7, 31 ביולי 2024
1 2  קו כחול נחל חלץ, באתר המנהל האזרחי, אפוטרופוס, ‏14 באוגוסט 2024
↑  מתנחלים הקימו מאחז חדש על אדמות בתיר, באתר שלום עכשיו, 24 בדצמבר 2018
↑  חוות נווה אורי: חלקת האלוהים הקטנה של אורי אנסבכר, באתר "סרוגים", 13 בספטמבר 2020
↑  כיכר השבת, ‏צפו: כוחות הביטחון פינו השתלטות ערבית על קרקע יהודית, באתר כיכר השבת, 26 באוגוסט 2019
↑  בג"ץ 2088/18 רמזה נחלה קיסיה ואחרים נ' ועדת המשנה לפיקוח על הבניה באיו"ש ואחרים, ניתן ב־30 ביולי 2019
↑  שקד בחוות נווה אורי בגוש עציון: "שומרים על השטח מפני השתלטות פלסטינית בלי חוקית", באתר ערוץ 7, 2 באוגוסט 2022
↑  בחסות המלחמה: מתנחלים מקימים מחדש מאחז ממערב לבית לחם אחרי שפונו פעמיים, באתר שלום עכשיו, 28 בדצמבר 2023
↑  איתמר אייכנר, הקבינט אישר: יוסדרו 5 מאחזים בלתי חוקיים, סנקציות על בכירי הרשות, באתר ynet, 28 ביוני 2024
↑  צו בדבר ניהול מועצות אזוריות (יהודה ושומרון) (מס' 783), תשל"ט-1979 תקנות בדבר ניהול מועצות אזוריות (תיקון התוספת – הוספת היישוב "נחל חלץ") (מועצה אזורית גוש עציון), התשפ"ד-2024, באתר הפרקליטות הצבאית
↑  פורסם קו כחול של 602 דונם להקמה של היישוב נחל חלץ, באתר מעריב אונליין, 14 באוגוסט 2024
↑  רצף יהודי בין גוש עציון לירושלים: היישוב החדש "נחל חלץ" עלה על הקרקע, באתר ערוץ 7, 6 בפברואר 2025
↑  עוז ישראל שוורץ, ‏במקום חלץ: זהו שמו של היישוב החדש בגוש עציון, באתר "סרוגים", 10 בפברואר 2025
1 2 3  בית המשפט העליון, בבית המשפט העליון בשבתו כבית משפט גבוה לצדק, באתר בית המשפט העליון, ‏29 ביולי 2019
1 2  צירוף צד לתביעה בפני המפקחת על לשכת רישום המקרקעין לפי סעיף 74 לחוק המקרקעין, באתר דיןרגע
↑  צפו: כוחות הביטחון פינו השתלטות, באתר כיכר השבת, 26 באוגוסט 2019
↑  ניר חסון, אונסק"ו לפלסטינים: נזרז הכרה בטרסות של בתיר כאתר מורשת עולמי, באתר הארץ, 6 בדצמבר 2012
↑  Palestine: Land of Olives and Vines – Cultural Landscape of Southern Jerusalem, Battir, whc.unesco.org
↑  אכיפה מוצלחת - אבל מאוחר מדי, ומיותר מדי, באתר Regavim, ‏12 באוגוסט 2021
השימוע בקונגרס האמריקאי בדבר אנטישמיות בקמפוסים

מימין לשמאל: סאלי קורנבלות', פמלה נאדל, אליזבת מגיל, קלודין גיי.
ב-5 בדצמבר 2023, ועדת החינוך והעבודה של בית הנבחרים של ארצות הברית, בראשות וירג'יניה פוקס מהמפלגה הרפובליקנית, קיימה שימוע בנושא אנטישמיות, במסגרתו נדרשו להעיד קלודין גיי, אליזבת מגיל וסאלי קורנבלות' - נשיאות אוניברסיטת הרווארד, אוניברסיטת פנסילבניה והמכון הטכנולוגי של מסצ'וסטס, בהתאמה.
בשימוע, ששודר במלואו בשידור חי, הנשיאות השיבו על שאלות לגבי מדיניות האוניברסיטאות שלהן, כולל אלה הנוגעות לגילויי אנטישמיות בקמפוסים. בשבועות שלאחר מכן, מגיל וגיי הגישו את התפטרותן, בין היתר בשל התגובות לעדותן, שקריאה לרצח כל היהודים אינה בהכרח נגד הקוד האתי של המוסד "כי זה תלוי הקשר".
האירועים שהובילו לשימוע

לאחר מתקפת הפתע של חמאס על ישראל ב-7 באוקטובר 2023, התקיימו מספר הפגנות נגד ישראל במספר קמפוסים של אוניברסיטאות ברחבי ארצות הברית, שלטענות רבים הייתה בהן נימה אנטישמית. על אוניברסיטאות רבות נמתחה ביקורת על כך שכביכול לא גינו כראוי את התקפת חמאס ואת הרטוריקה האנטישמית לכאורה שנשמעה בעקבותיה, בהן אוניברסיטת פנסילבניה ואוניברסיטת הרווארד.
מאז תחילת המלחמה התקיימו בקמפוסים רבים בארצות הברית הפגנות פרו-פלסטיניות, אשר חלקן כללו קריאות אנטישמיות וקריאות לאינתיפאדה עולמית. קריאות אלה תועדו, בין השאר, באוניברסיטאות הרווארד, MIT, ופנסילבניה.
סטודנטים באוניברסיטת MIT, המשתייכים לקבוצה פרו-פלסטינית הנקראת Coalition Against Apartheid, חסמו את הכניסה לשיעורים לסטודנטים יהודים, ואיימו עליהם להתרחק מהאזור. חברי הקבוצה העוינת גם הטרידו חברי סגל בשל היותם יהודים.
באוניברסיטת פנסילבניה חברי סגל קיבלו הודעות מייל בעלות תוכן אנטישמי ומאיים אשר גררו התערבות וחקירה של ה-FBI.
בנוסף על כל אלה דווח על עלייה דרסטית בתקיפות האנטישמיות האלימות נגד סטונדטים יהודים או ישראלים, ראשי האוניברסיטאות לא עשו כמעט דבר כדי למנוע אותם.
בעקבות האירועים השונים, ועל רקע התלונות של הסטודנטים שאינם חשים בטוחים בקמפוסים, זומנו לשימוע נשיאות האוניברסיטאות הרווארד, פנסילבניה ו-MIT.
השימוע

מימין: וירג'יניה פוקס, יו"ר ועדת החינוך והעבודה של בית הנבחרים של ארצות הברית אשר ניהלה את הדיון.
משמאל: חברת הוועדה אליס סטפניק שתחקרה את הנשיאות
ב-5 בדצמבר 2023 התקיים שימוע בוועדת החינוך והעבודה של בית הנבחרים האמריקאי. במהלך השימוע, שנמשך כחמש שעות, תיחקרה אליס סטפניק, הנציגה הרפובליקנית של מדינת ניו יורק, את נשיאות האוניברסיטאות. סטפניק ביקשה שיענו בכן ולא לשאלה האם קריאה לרצח העם היהודי מפרה את קוד ההתנהגות או החוקים של האוניברסיטה הנוגעים לבריונות והטרדה. אף אחת מהנשיאות לא ענתה בכן או לא מפורש. מגיל וגיי ענו כי אם מדובר בקריאה מתמשכת שמכוונת נגד יחידים וגולשת להתנהגות היא יכולה להיות הטרדה, אך ההחלטה תלויה "בהקשר בו נאמרו הדברים".
קורנבלות', נשיאת MIT, ממוצא יהודי, ענתה שקריאה כזו יכולה להיות הפרה "אם היא מכוונת ליחידים, ולא רק הצהרה פומבית". בנוסף אמרה קורנבלות׳ שהיא לא שמעה קריאות לרצח עם. על פי סטפניק קריאות "אינתיפאדה" ו"מהנהר עד לים" עשויות להיחשב כ"קריאה לרצח עם" של העם היהודי.
בעקבות השימוע > גינויי הנשיאות, קריאות להתפטרות, והשלכות נוספות

עדותן של הנשיאות בשימוע עוררה ביקורת ציבורית בשל התשובות שנראו מתחמקות.
הבית הלבן פרסם הודעת גינוי בה נאמר: "זה לא יאומן שצריך להגיד את זה: הקריאות לרצח עם הן מפלצתיות ונוגדות את כל מה שאנחנו מייצגים כמדינה".
ב-8 בדצמבר 2023 נשלח מכתב מהקונגרס של ארצות הברית להנהלות שלוש האוניברסיטאות, בו מגנים חברי הקונגרס בחריפות את דברי הנשיאות במהלך השימוע, וקוראים להנהלת כל אחת מהאוניברסיטאות לפטר את הנשיאות. על המכתב חתמו 74 חברי הקונגרס.
ג'וש שפירו, מושל קהילת פנסילבניה ויהודי-אמריקאי, אמר שדבריה של מגיל אינם מקובלים והם מבישים.
מרק רואן, המנכ"ל של חברת Apollo Global Management, יהודי-אמריקאי ואחד התורמים העשירים ביותר של אוניברסיטת פנסילבניה, קרא למובילי האוניברסיטה להתפטר, ולתורמים שלה להפסיק את תרומותיהם בעקבות אי-גינוי אנטישמיות ושנאה. בנוסף קרא רואן לחבר הנאמנים של אוניברסיטת פנסילבניה להיפגש ולדון בשאלה האם העדות של מגיל מייצגת את ערכי האוניברסיטה וההנהלה.
ביל אקמן, מיליארדר יהודי-אמריקאי, מנהל קרן גידור ומקים חברת ניהול ההשקעות Pershing Square Capital, קרא לשלוש הנשיאות להתפטר בבושה.
בעקבות השימוע פורסם כי רוס סטיבנס, המייסד והמנכ"ל של Stone Ridge Asset Management, ימשוך תרומה שהעניק לאוניברסיטת פנסילבניה ומוערכת ב-100 מיליון דולר. בהודעה נמסר כי "מר סטיבנס וסטון רידג' מזועזעים מהעמדה של האוניברסיטה בנוגע לאנטישמיות בקמפוס".
פיל מק'גרו (דוקטור פיל) פרסם הודעה וסרטון בעמוד ה-X (לשעבר טוויטר) שלו בו כתב כי הוקל לו בעקבות התפטרותה של ליז מגיל, ואמר כי הוא קורא לשתי הנשיאות הנוספות להתפטר.
בהמשך חודש דצמבר 2023 נרשמה ירידה של כ-17% בהרשמה לאוניברסיטת הרווארד על רקע השימוע והגינויים בעקבותיו.
בעקבות השימוע > התפטרויות בהנהלת האוניברסיטאות בעקבות השימוע

ב-9 בדצמבר 2023 התפטרה ליז מגיל, נשיאת אוניברסיטת פנסילבניה. באותו היום התפטר גם סקוט בוק, יושב ראש חבר הנאמנים של אוניברסיטת פנסילבניה.
ב-2 בינואר 2024 התפטרה קלודין גיי, נשיאת אוניברסיטת הרווארד.
בעקבות השימוע > אירועים נוספים

בעקבות השימוע והביקורת על הדברים, אוניברסיטת סטנפורד פרסמה הודעה עצמאית בה ציינה כי היא מגנה בכל תוקף את הקריאות לרצח העם היהודי או לכל האנשים. הודעה זו פורסמה בעמודי הרשתות החברתיות של האוניברסיטה: לינקדאין, אינסטגרם ו-X (לשעבר טוויטר).
בתרבות פופולרית

פרודיה על השימוע הוצג במערכון הפתיחה של פרק התוכנית סאטרדיי נייט לייב ששודר ב-9 בדצמבר 2023 בהשתתפותה של קלואי טרואסט (אנ') בתפקיד אליס סטפניק.
גם תוכנית הטלוויזיה "ארץ נהדרת" פרסמה מערכון בעקבות השימוע, בהשתתפות השחקן מייקל רפפורט, שבו מתקיים שימוע בהוגוורטס, בית הספר בסדרת הספרים "הארי פוטר", בנוגע לשאלה האם קריאה לרצח עם של בוצדמים מהווה הטרדה או הפרת הקוד האתי של בית הספר. הסרטון זכה ליותר מ-6 מיליון צפיות תוך יומיים מרגע פרסומו.
Marvel Zombies (סדרת טלוויזיה)

| --- | --- |

סמליל הסדרה
 מבוסס על:  "Marvel Zombies" מאת רוברט קירקמן ושון פיליפס
 סוגה:  גיבורי-על אימה
 יוצרים:  זב ולס
 כותבים:  זב ולס
 בימוי:  בריאן אנדרוז
 ארץ מקור:  ארצות הברית ארצות הברית
 שפות:  אנגלית 
 מספר פרקים:  4 
 תוכנית מקור:  "מה אם...?" (2021–)
 הפקה
 מפיקים בפועל:  זב ולס ויקטוריה אלונזו לואי ד'אספוסיטו קווין פייגי בראד וינדרבאום
 חברת הפקה:  אולפני מארוול
 הפצה:  Disney Platform Distribution
 שידור
 רשת שידור:  דיסני+
 קישורים חיצוניים
 אתר רשמי
 דף התוכנית ב-IMDb
 
ערך זה עוסק בסדרת אנימציה. אם התכוונתם לסדרת חוברות קומיקס, ראו .
Marvel Zombies (הזומבים של מארוול או מארוול - זומבים) היא סדרת טלוויזיה מונפשת אמריקאית שנוצרה ונכתבה על ידי זב ולס עבור שירות הזרמת המדיה "דיסני+", המבוססת על סדרת חוברות קומיקס באותו השם מבית מארוול קומיקס. הסדרה הופקה על ידי אולפני מארוול, מתרחשת ביקום הקולנועי של מארוול, והיא עוסקת במציאות חלופית שהוצגה לראשונה בסדרה המונפשת "מה אם...?", בה היקום הקולנועי של מארוול הושפע מווירוס קטלני שהביא להתפרצות גזע הזומבים.
הסדרה עתידה לעלות לשידור בשירות "דיסני+" ב-3 באוקטובר 2025.
רקע עלילתי

עלילת הסדרה עתידה להרחיב את מציאות שהוצגה לראשונה בסדרה המונפשת "מה אם...?", בה היקום הקולנועי של מארוול הושפע מווירוס קטלני, שאילץ דור חדש של חברי צוות "הנוקמים" להתאגד ולצוד את עמיתיהם לשעבר ואת אויביהם, שכעת הפכו לזומבים.
הפקה > פיתוח

ביוני 2021, נמסר כי אולפני מארוול שוקדים על פיתוחן של כשלוש סדרות הנפשה נוספות, בנוסף לסדרה "מה אם...?", שנכון לאוגוסט 2021, דווח על היותן בשלבי פיתוח שונים וכי הסבירות לעלייתן לשידור תהיה במהלך עונת השידורים של 2023–24. בנובמבר 2021, נמסר על פיתוחה של סדרת ההנפשה Marvel Zombies (בתרגום חופשי: מארוול זומבים או הזומבים של מארוול), אותה ישוב לביים בריאן אנדרוז לאחר בימוי הסדרה "מה אם...?", ושעל כתיבתה והפקתה בפועל יופקד זב ולס. עוד נמסר כי הסדרה תתבסס על סדרת חוברות קומיקס באותו השם מבית מארוול קומיקס, וכי עלילתה תרחיב את המציאות שהוצגה לראשונה בפרקה החמישי של "מה אם...?", "מה אם... זומבים?!". עוד נמסר כי הסדרה תופק על ידי בראד וינדרבאום מטעם אולפני מארוול. פיתוחה של הסדרה החל לאחר לאחר תגובת מעריצים החיובית לפרק ולסיומו, שהסתיים בקליף האנגר. ביולי 2022, נחשף כי הסדרה תהיה הסדרה המונפשת הראשונה מבית אולפני מארוול בדירוג TV-MA, זאת על מנת שתוכל להציג את כל "הגור והדם" שהמעריצים ירצו מסדרה העוסקת בזומבים.
הפקה > ליהוק

ביולי 2022, אושר כי הסדרה תכלול גרסאות חלופיות של דמויות מהיקום הקולנועי של מארוול, בהם ילנה בלובה, קייטי, קייט בישופ, השומר האדום, ג'ימי וו, דת' דילר, שאנג-צ'י וקמלה קאן; ואילו בין הזומבים יהיו הוקאיי, קפטן אמריקה, אבומיניישן, רוח, מכשפת השני, קפטן מארוול ואיקריס.
שיווק

מבט ראשון מתוך עלילת הסדרה ועל הפקתה, נחשף במהלך פאנל ייעודי של אולפני מארוול בכנס הקומיק-קון 2022, שהוקדש לסדרות ההנפשה שלה.
שידור

הסדרה עתידה לעלות לשידור בשירות "דיסני+" במהלך שנת 2024, ותכלול ארבעה פרקים.
הערות שוליים

1 2  Hipes, Patrick (November 12, 2021). "Disney+ Day: All The Streamer's Film & TV News From Premiere Dates To Series Orders". Deadline Hollywood. Archived from the original on November 12, 2021. Retrieved July 12, 2022.
1 2 3  Nolan, Liam (July 22, 2022). "SDCC Live: Marvel Studios Animation Panel Reveals Future of X-Men '97, What If and Marvel Zombies". Comic Book Resources. Archived from the original on July 22, 2022. Retrieved July 23, 2022.
↑  Corvin, Ann-Marie (June 14, 2021). "Marvel's Victoria Alonso on Exploring Diversity and Inclusion through 'What If' and the Hunt for Global Animation Partnerships". Variety. Archived from the original on June 14, 2021. Retrieved July 12, 2022.
↑  D'Alessandro, Anthony (August 4, 2021). "Walt Disney Animation Amps Up Production With New Vancouver Studio; First Project Is 'Moana' Musical Series". Deadline Hollywood. Archived from the original on August 5, 2021. Retrieved July 12, 2022.
↑  Vary, Adam B. (August 11, 2021). "Marvel Studios Planning 'Multiple' New Animated Series Following Debut of 'What If…?'". Variety. Archived from the original on August 12, 2021. Retrieved July 12, 2022.
↑  Vary, Adam B. (November 12, 2021). "Animated 'X-Men,' 'Spider-Man,' 'Marvel Zombies' Series Announced for Disney Plus". Variety. Archived from the original on November 12, 2021. Retrieved July 12, 2022.
↑  Penagos, Ryan; Cink, Lorraine; Iglehart, James Monroe (November 12, 2021). "First Look at Disney+: X-Men '97, Spider-Man details!". This Week in Marvel (Podcast). Event occurs at 24:52–25:14. Archived from the original on December 10, 2021. Retrieved July 12, 2022 – via Simplecast.
↑  "Moon Knight Production Brief" (PDF). Disney Media and Entertainment Distribution. March 16, 2022. Archived (PDF) from the original on March 27, 2022. Retrieved July 12, 2022.
↑  Fink, Richard (July 22, 2022). "Marvel Zombies Release Set For 2024 with TV-MA Rating". Screen Rant. Archived from the original on July 23, 2022. Retrieved July 24, 2022.
↑  Bankhurst, Adam (July 22, 2022). "Marvel Zombies on Disney+ to Have the 'Gore and Splatter You Want From a Zombie Show'". IGN. Archived from the original on July 23, 2022. Retrieved July 24, 2022.
↑  Kerr-Jung, Sorrel (July 8, 2022). "Marvel Reveals When and Where X-Men '97's First Look Will Debut". Comic Book Resources. Archived from the original on July 8, 2022. Retrieved July 12, 2022.
↑  Fink, Richard (July 22, 2022). "Marvel Zombies Release Set For 2024 with TV-MA Rating". Screen Rant. Archived from the original on July 23, 2022. Retrieved July 24, 2022.
↑  ComicBook.com (October 13, 2022). Marvel Zombies Disney+ Spinoff?! Gwen Stacy RETURNS? - Zeb Wells NYCC 2022 Exclusive. Event occurs at 8:32. Retrieved October 14, 2022 – via YouTube.
מנהרת הזמן

ערך זה עוסק בסדרת טלוויזיה. אם התכוונתם למשמעויות אחרות, ראו .
| --- | --- |
 לוגו הסדרה 
ד"ר ניומן, ד"ר מקגרגור וד"ר פיליפס (1966)
 סוגה:  מדע בדיוני 
 יוצרים:  אירווין אלן 
 שחקנים:  ג'יימס דארן   רוברט קולברט   ויט ביסל   ג'ון זארמבה   לי מריווד'ר
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  30 
 הפקה
 הפצה:  פוקס המאה ה-20 (טלוויזיה) 
 מוזיקה:  ג'ון ויליאמס 
 אורך פרק:  48 דקות
 שידור
 רשת שידור:  ABC 
 תקופת שידור מקורית:  9 בספטמבר 1966 – 7 באפריל 1967 
 קישורים חיצוניים
 דף התוכנית ב-IMDb
 
לי מריווד'ר בתפקיד ד"ר אן מקרגור.
מנהרת הזמן (באנגלית: The Time Tunnel) הייתה סדרת טלוויזיה בת 30 פרקים מסוגת המדע הבדיוני והוראת היסטוריה, אשר שודרה בארצות הברית במשך עונה אחת, ברשת ABC בין השנים 1966–1967 והפכה ללהיט בינלאומי.
את הסדרה הפיק אירווין אלן (אנ'), שהפיק בין השאר את הסדרה אבודים בחלל (אנ'). אהבתו של אלן למדע בדיוני גרמה לכך שבשלושה מהפרקים סטתה הסדרה מהמתווה של אירועים היסטוריים והתמקדה במלחמה בחייזרים בעלי כוונות עוינות.
את המוזיקה לסדרה הלחין ג'ון ויליאמס, לימים אחד ממלחיני פסקולי הקולנוע הגדולים בהיסטוריה, שהיה אז בתחילת דרכו.
בישראל שודרה הסדרה בטלוויזיה הישראלית לראשונה באוגוסט 1973, ושודרה שוב ושוב בשנים שלאחר מכן. בהמשך השתלבה "מנהרת הזמן" ברצועת השידורים של "רואים 6/6" ששודרה בטלוויזיה החינוכית בחופשים הגדולים, בשנים 1987–1992.
עלילת הסדרה

עלילת הסדרה עוסקת במיזם צבאי סודי ביותר, עתיר תקציב ונסיוני שמטרתו שיגור בני אדם בזמן. במהלך המחקר ובניית המיזם נודע לצוות המיזם במהלך ביקורו של סנטור כי יש בכוונתו לקצץ בתקציב המיזם ובכך מעמיד אותו בסכנת סגירה. המדען ד"ר טוני ניומן שנחרד לשמע תוכנית הקיצוץ החליט לשגר עצמו בזמן כדי להוכיח את יכולותיה של מכונת הזמן וזאת על אף שהמחקר טרם הסתיים. חברו המדען ד"ר דאגלס פיליפס (דאג) נשלח בעקבותיו כדי לסייע לו. עלילת הסדרה מורכבת מחוויותיהם במסעם בזמן. כמעט בכל פרק שלובים אירועים היסטוריים חשובים ודמויות ידועות מהעבר. שהותם של טוני ודאגלס בזמן מלווה בקשיים טכניים הנובעים מהיותה של מכונת הזמן נסיונית ומהקושי להחזירם להווה.
פרק הבכורה ששודר בארצות הברית בספטמבר 1966 נקרא "פגישה עם האתמול" ("Rendezvous with Yesterday"), שבו טוני נוחת ממנהרת הזמן אל סיפון הטיטאניק ומנסה להציל אותה מהטביעה הצפויה.
זו הייתה סדרת הטלוויזיה בין הראשונות בסוגה, שעסקה בתחום המסע בזמן, ובכך הייתה לפורצת דרך ויצירתית. למרות זאת, כששודרה לראשונה בסוף שנות ה-60 לא זכתה להצלחה והורדה מהמסכים לאחר 30 פרקים. רק בשנים מאוחרות יותר הפך "המסע בזמן" לנושא מדובר בתחום המדע הבדיוני, שהצליח גם במימד הקולנועי והטלוויזיוני.
צוות השחקנים

השחקנים הקבועים בסדרה:
ג'יימס דארן (ד"ר טוני ניומן)
רוברט קולברט (אנ') (ד"ר דאגלס פיליפס)
ויט ביסל (אנ') (גנרל הייוורד קירק)
ג'ון זארמבה (אנ') (ד"ר ריימונד סווין)
לי מריווד'ר (ד"ר אן מקרגור)
מספר שחקנים ששיחקו כשחקנים אורחים אלמונים בסדרה התפרסמו לאחר מכן בתפקידים אחרים. ביניהם:
קרול או'קונור בתפקיד כפול של קולונל במלחמת האזרחים האמריקנית וצאצאו הקצין בן ההווה. או'קונור התפרסם שלוש שנים לאחר מכן בתפקיד ארצ'י באנקר בסדרה "הכל נשאר במשפחה".
רוברט דובאל, שהפך לכוכב הוליוודי נודע, גילם באחד הפרקים טכנאי המטמין מטען נפץ בחדר הפיקוד של המנהרה ובורח דרכה לזמן אחר, כאשר ניומן ופיליפס רודפים אחריו בזמנים שונים.
אלן בורסטין הופיעה בסדרה בתפקיד וולקנולוגית בפרק על ההתפרצות הגעשית בקרקטואה.
סוזן המפשייר הופיעה בתפקיד נוסעת על הטיטניק בפרק הפתיחה של הסדרה.
סוזן פלאנרי, ששיחקה בתפקיד אם שבנה הוא ידידו של טוני ניומן כילד בפרל הארבור, התפרסמה בתפקיד חייה כסטפני פורסטר בסדרה "היפים והאמיצים", תפקיד אותו גילמה בהתמדה על פני למעלה מ-5,000 פרקים, מתחילת הסדרה ב-1987 ועד 2012.
ג'ים דייוויס הופיע בסדרה בתפקיד קולונל ג'יימס בואי, ממפקדי כוחות רפובליקת טקסס במהלך קרב אלמו. דייוויס התפרסם בתפקידו האחרון לפני מותו כג'וק יואינג, אב המשפחה בסדרת הטלוויזיה "דאלאס".
ג'ון סקסון בתפקיד מרקו פולו.
נחמיה פרסוף בתפקיד מדען רוסי שבנה מנהרת זמן.
מאקו בתפקיד טייס יפני במלחמת העולם השנייה.
ריצ'רד ג'אקל בתפקיד קצין בצבא הקיסרות הגרמנית במלחמת העולם הראשונה.
סדרת המשך

בשנת 2002 נעשה ניסיון ליצור גרסה חדשה לסדרה, אך זו לא צלחה את שלב הפקת הפיילוט. למעשה גם הפיילוט עצמו לא שודר מעולם בטלוויזיה, והוא קיים רק ברשת האינטרנט וכפרק בונוס ב-DVD של הסדרה המקורית, שיצא ב-2006.
ראו גם

מסע בזמן
גולשים בזמן
עיבוד תה

איור שמראה את רצף התהליכים שכל סוג תה עובר.
עיבוד תה היא השיטה שבה העלים מצמח התה, קמליה סינית, הופכים לעלים מיובשים המתאימים לצורך חליטת תה.
סוגי התה נבדלים זה מזה לפי תהליכי העיבוד שעלי התה עוברים. באופן כללי, עיבוד התה כרוך בתהליכי חמצון של העלים שמתבצעים בצורות ובדרגות שונות, עצירה של החמצון, יצירת התה וייבוש שלו.
הטעם הטבעי של עלי התה המיובשים נקבע על ידי סוג הזן של שיח התה, איכות עלי התה שנקטפו ואיכות הליך העיבוד שהם עברו. לאחר העיבוד, התה לעיתים יעורבב עם סוגי תה אחרים או עם חומרי טעם וריח אחרים שישנו את טעמו הסופי.
היסטוריה

ההיסטוריה של עיבוד התה הולכת בד־בבד עם התפקיד ששיחק התה בחברה הסינית, ועם השיטות המועדפות לצריכתו בחברה הסינית העתיקה.
היסטוריה > תה ירוק

החברה בסין העתיקה פגשה לראשונה את צמח התה באזור שבימינו נחשב לדרום סין, ועיבדה אותו כצמח רפואי ששימש חלק מתורת צמחי המרפא הסינית. טכניקת העיבוד בה השתמשו כדי לעבד עלי תה טריים הייתה אידוי של עלי תה שנקטפו זה עתה וייבוש שלהם לצורכי שימור, מה שנחשב לשיטת העיבוד העתיקה ביותר של תה בסין. שיטת עיבוד זו שופרה לקראת סוף שושלת האן (206 לפני הספירה – 220 לספירה), ויצרה עלי תה מיובשים שמסווגים היום כ"תה ירוק", ודומים למדי לתה סנצ'ה מודרני. צריכתו של התה נעשתה באמצעות הרתחה של עלי התה היבשים במים חמים יחד עם צמחים נוספים, או כתישה של עלי התה לאבקה, לצורך צריכה ישירה או עם נוזל.
עם עליית השימוש של התה בתורת צמחי המרפא הסינית, שיטות הייצור השתנו, ועלי התה הירוק לא יובשו מיד לאחר האידוי. במקום זאת, לפני הייבוש רוסקו עלי התה עד כדי יצירת משחה, שנשפכה לתוך תבניות ויובשה באטיות עד שנוצרה ממנה לבנת תה. טכניקה זו מתוארת היטב על ידי לו יו, בעבודתו The Classic of Tea. לרוב, לא נעשה כל שימוש בעלים רכים ובניצני עלים, שכן הייתה העדפה לשימוש בעלי תה בשלים ובוגרים יותר. לבנים של תה הופקו גם הן מעלים בוגרים שלמים בשלמותם, אשר בדרך כלל דרשו שימוש בעיסת אורז מבושל (米湯) כדי לאגד את עלי התה יחד לצורה הרצויה. ייתכן שההעדפה לייצור תה בצורת לבנים נבעה מנוחות השינוע והאחסון במצב זה.
היסטוריה > תה צהוב ותה מותסס

השימוש באדים חשוב לצורך שלב הקיבוע (殺青, "הריגת הירוק"), בו העלים עוברים קירור מהיר ומועברים לעיבוד נוסף. שלב זה עוזר להשבית את האנזימים האחראיים לחמצון העלים, והוא שלב חשוב ביצור התה. שיטות שלא אפשרו פיקוח הדוק אחר תהליכים מסוג זה בעבר, הביאו ליצירתו של "תה צהוב". תה זה נוצר במצבים בהם עלי התה אודו יתר על המידה, או במצבים בהם אחרי האידוי הם לא נפרשו במהירות וקוררו באמצעות מים. למרות שתה ירוק היה הפופולרי ביותר בתקופתו של לו יו, הוא החשיב את התה צהוב כתה טוב יותר מתה ירוק.
גם כאשר העלים קוררו, אם הם נותרו מעורמים האחד על השני (渥堆; "ערימה רטובה") במשך זמן רב מדי לפני עיבודם, העלים התחילו לעבור תסיסה מיקרוביאלית שייצרה "תה מותסס". טכניקה זו דומה במקצת להדשנה, אם כי בפיקוח הדוק, ועדיין משמשת לייצור של תה Liu'An, ולאחרונה גם לצורך ייצור הסוג ה"בשל" של תה הפו־אר. הייצור והאחסון של תה בצורת לבנים הביא ליצירתו של תה מותסס נוסף, אשר הופק על ידי יישון. זמני ההובלה והאחסון הארוכים במהלך היום אפשרו בשוגג ללבני התה להיחשף באופן ממושך לחומרים שונים ולמיקרופלורה, דבר שגרם להתיישנות, חמצון ותסיסה של לבני התה הירוק. לבני תה ירוק שאוחסנו והגיעו למצב פוסט־תסיסה נחרכו על גחלים על מנת להפטר משכבת השאריות, האבק והגידולים הצבעוניים השונים לפני שנשברו לאבקה, בושלו ונצרכו. עד סוף שושלת טאנג (618–907 לספירה) התה הירוק, הצהוב והמותסס היו נפוצים בסין, ושימשו לא רק כצמחי מרפא אלא גם כמשקה שנצרך לצורכי הנאה.
היסטוריה > תה אולונג ותה לבן

במהלך שושלת צ'ינג פותח לראשונה תה האולונג, במחוז פוג'יין שבסין. במקור, הוא יוצר בצורת לבנה תחת השם "תה באיוואן" (北苑茶). תהליך קמילת העלים שעובר תה האולונג מתואר על ידי המשורר הוואן פורן, כשהוא שופך אור על מורכבותו של הליך עיבוד העלים, הדורש טיפוס על צוקים תלולים כדי לבחור את העלים המשובחים ביותר, ואת קמילת העלים תחת השמש והרוחות החמות.
התה הלבן פותח גם הוא לראשונה במחוז פוג'יין, והאזכורים הראשונים לקיומו היו במהלך שושלת סונג במסמך מסה על תה. המסמך מתאר את הניצנים העדינים המשמשים ליצירת תה לבן, את הקושי שבייצור סוג התה הזה, את הטעם המיוחד שלו ואת נדירותו יוצאת הדופן. דרך הייצור של התה הלבן תוארה על ידי המחבר משושלת מינג, טייאן יינג, שסיפר על התה הלבן של העיר פודין. בעבודה זו, הוא ציין שניצני התה שעברו קיבוע באמצעות בישול מעל להבות (כמו בתה ירוק), הם רק שניים בטעמם לתה הלבן שפשוט הונח להתייבש תחת השמש. לטענתו, מדובר בטעם טבעי יותר שאין בו את הטעמים שהוקנו לתה על ידי העשן והלהבות.
היסטוריה > תה שחור

הטכניקה לייצור התה השחור פותחה בסוף תקופת שושלת מינג בוויישאן שבמחוז פוג'יין, כנראה בעקבות חמצון יתר של עלי התה בזמן הכנת תה אולונג, או בעקיפין באמצעות שיטות ליצירת תה ירוק ולבן. בתחילת המאה ה־17, יצרני תה בהרי וו־יי התחילו ללוש את העלים שעברו קמילה בשמש על־מנת לרכך אותם, ולאחר־מכן אפשרו להם להתייבש בשמש ובכך להגיע לחמצון מלא. כאשר לא הייתה מספיק שמש והטמפרטורה הייתה נמוכה, העלים המיובשים עובדו בתוך חדרים מחוממים שאפשרו להם להתחמצן לרמה המרבית, ועושנו מעל להבה של עצי אורן. תהליך זה הוליד את התה השחור הראשון, תה לפסנג סושונג. לפי סיפורים מסורתיים של האזור, הגילוי של תהליך יצירת תה הלפסנג סושונג התרחש במקרה בעקבות כוחות צבא שעברו דרך מפעל תה ששכן בוו־יי במהלך התקופה של סוף שושלת מינג. שהותם במקום עכבה את עיבוד עלי התה, מה שגרם לעלים מחומצנים לחלוטין, אותם היצרן ניסה להציל באמצעות ייבוש מעל אש מענפיו של עצי אורן.
התהליך > תהליכים לפי סוג התה

סוגי התה מסווגים באופן מסורתי לפי אורך תקופת התסיסה שהעלים עברו:
תה לבן
תה ירוק
תה צהוב
תה אולונג
תה שחור
תה מותסס
טאו צ'ה, תה פו־אר ירוק, סוג של פו־אר דחוס.
Huoshan Huangya, תה צהוב.
התה הלבן Bai Hao Yinzhen, מפודין.
תה Da Hong Pao, מסוג אולונג.
תה דרג'ילינג אורגני לבן שעובד בדרג'ילינג.
תה שחור בצבע זהוב, בשם Dian hong.
תה שחור מיוצר בשיטת CTC.
חריטה בריטית משנת 1850 המראה את התהליכים של עיבוד צמח התה ועיבוד עלי התה.
זכוכית לפנס קסם המתוארכת לסביבות שנת 1910, ומציגה מכונה שפעלה בסין. המכונה יצרה לחץ על עלי תה יבשים, והפיקה עוגות תה שטוחות במשקל 1.2 קילו לצורך שליחתן לאסיה.
נבחרת אוסטריה בכדורסל נשים

| --- | --- |
אוסטריה
 מידע כללי
 התאחדות:  התאחדות הכדורסל האוסטרית
 השתייכות:  פיב"א אירופה
 דירוג פיב"א (26 באוגוסט 2024):  80       ‎+2‏
  - ניקוד פיב"א:  82.3
 מאמן:  מייק קרס
 www.basketballaustria.at
 
 אליפות אירופה בכדורסל נשים
 הופעות:  7 (הראשונה ב-1950)
 ההישג הטוב:  8
 
נבחרת אוסטריה בכדורסל נשים היא קבוצת כדורסל הנשים הלאומית של אוסטריה. הישג השיא של הנבחרת הוא המקום השמיני בשלוש מאליפויות אירופה: 1954, 1956 ו־1958.
הדירוג הנוכחי של נבחרת אוסטריה ברשימת הדירוג של פיב"א לנבחרות נשים, הוא המקום ה-80 בעולם, נכון ל-26 באוגוסט 2024, עלייה של 2 מקומות לעומת דירוג קודם.
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא אוסטריה. אתם מוזמנים לתרום לוויקיפדיה ו.